Til Fredrikstad Seilforening.

Fredrikstad 21.01.2017.

Sak 11 til årsmøte 2017, fastsettelse av kontingent.

Problem

Vi har vært gjennom et år med store problemer med å fakturere kontingent. Dette skyldes i all hovedsak at NIF/ Klubbadmin/ Min Idretts nye kontingent- og medlemssystem ikke er kompatibelt med foreningens system, hvoretter kontingenten for en familie varierer med størrelsen på familien. Dagens årsmøtevedtatte kontingent er 850,- NOK for hvert hovedmedlem, tillagt 100,- NOK for hvert familiemedlem. Dette har medført at det ikke har vært mulig å sende ut en samlefaktura til hver familie. Noe som igjen har medført høye frankeringsutgifter. I tillegg har overgangen medført at ikke alle har mottatt faktura.

Styret foreslår følgende vedtak:

Kontingent for 2017 omgjøres slik:

* Enkeltmedlem 850,-
* Familiemedlemskap 1050,-

Forslaget vil etter de opplysninger vi har mottatt fra NIF/ Klubbadmin/ Min Idretts medføre en vesentlig enklere, og rimeligere kontingentfakturering.